Mandátna zmluva
uzatvorená v súlade s §262 ods.1 a § 566 a nasledujúcich zákona č. 513/1991 Zb.
Obchodný zákonník v znení neskorších predpisov

medzi

**Ivan Štefunko**

trvalo bytom Grosslingová 2496/49, 81109 Bratislava – Staré mesto

dátum narodenia: 04.03,1977

(ďalej aj ako „mandant“)

a

**Obecné služby Spišská Teplica s.r.o.**

IČO: 50552597 , DIČ: 2120383023 , Ič DPH: SK2120383023

Sídlo: Obrancov mieru 454/3, Spišská Teplica PSČ 059 34, SR

spoločnosť je zapísaná v obchodnom registri Okresného súdu Prešov, oddiel Sro, vložka č.33674/P a koná prostredníctvom štatutárneho orgánu: Ing. Radoslav Šeliga – konateľ

právne postavenie spoločnosti aj ako registrovaný sociálny podnik (r.s.p.)

(ďalej aj ako „mandatár“)

Spolu ako „účastníci“ alebo „zmluvné strany“

Preambula

Zmluvné strany sa dohodli, že vzhľadom na povahu predmetu zmluvy sa ich vzťah sa bude riadiť zákonom č. 513/1992 Zb. Obchodným zákonníkom Slovenskej republiky v znení neskorších predpisov a na základe toho uzatvárajú túto mandátnu zmluvu, ktorej predmetom bude povinnosť mandatára vykonávať v rámci predmetu podnikania „Poskytovanie služieb v poľnohospodárstve a záhradníctve“, komplexnú údržbu záhrady mandanta pri  jeho rodinnom dome súpisné číslo 295, v Spišskej Teplici, všetko zapísané na liste vlastníctva č. 718, pre katastrálne územie Spišská Teplica, obec Spišská Teplica, okres Poprad.

I.
Predmet zmluvy

1. Touto zmluvou sa mandatár zaväzuje, že pre mandanta na jeho účet a v jeho mene za peňažnú odplatu špecifikovanú v čl. II tejto zmluvy vykoná komplexnú údržbu záhrady (parcela KNC č.661, o výmere 224 m2) , pozostávajúcej z stromov, krov, trávnika, nespevnených chodníkov, okrasnej zelene, úžitkovej záhrady (zelenina). Činnosť mandatára bude pozostávať predovšetkým z kosenia trávnika, strihania a orezávania stromov a krov, odvozu a likvidácie trávy, lístia, haluziny a ostatného bioodpadu pochádzajúceho z drevín, bylín a trávnika zo záhrady mandanta.

2. Za účelom splnenia úlohy mandatára špecifikovanej v bode 1 tohto článku poskytuje mandant mandatárovi osobitný súhlas na jeho pozemky (KNC č. 660 a 661) tvoriace kompaktný celok pod a okolo rodinného domu mandanta a tiež jeden zväzok kľučov od vstupnej brány, aby bolo možné vojsť s drobnými mechanizmami, ručným strojovým parkom a ostatnými nástrojmi, na dvor a do záhrady mandanta.

II.
Odplata mandatára

1. Mandant sa zaväzuje zaplatiť mandatárovi odplatu za vykonanie údržby podľa dohodnutej ceny nasledovne:
2. Kosenie (4x v roku v sume 50€ bez DPH za 1 kosenie)
3. Použitie krovinorezu (2x v roku v sume 20€ bez DPH za 1 vyžínanie)
4. Strihanie a mechanické ošetrovanie drevín (1x v roku v sume 10,80€ bez DPH za jedno strihanie a mechanické ošetrovanie)
5. Likvidácia bioodpadu (z ostrihaných a mechanicky ošetrených drevín a krovín 1x v roku v sume 50€ bez DPH za jednu likvidáciu bioodpadu)
6. Vykonanie zimného rezu stromov a drevín (1x v roku v sume 120€ bez DPH za jeden zimný rez na pozemku sa nachádzajúcich stromov a drevín)
7. Vykonanie jesenného rezu stromov a drevín (1x v roku v sume 100€ bez DPH za jeden jesenný rez na pozemku sa nachádzajúcich stromov a drevín)

V prípade ak bude situácia v priebehu vegetačného obdobia alebo počas vegetačného pokoja rastlín vyžadovať väčší rozsah na vykonanie činnností, mandatár bezprostredne po zistení upovedomí o tejto skutočnosti mandanta so žiadosťou o udelenie súhlasu na predpokladané práce naviac aj s orientačným uvedením výšky ceny za práce naviac.

2. Mandant sa zaväzuje zaplatiť mandatárovi v hotovosti (do pokladne) alebo na jeho bankový účet do 15 dní od poskytnutia zdaniteľného plnenia peňažnú odplatu podľa vyššie uvedených cien, pokiaľ sa strany neskôr písomne nedohodnú inak. Pokiaľ mandatár vykoná každú z jednotlivých uvedených činností, je oprávnený takéto čiastkové vecné plnenie následne vyfaktúrovať v súlade s právnymi predpismi.

3. Mandant je povinný poskytnúť mandatárovi predavok na chemické prípravky pre účel likvidácie škodcov alebo prípravkov na ošetrenie rastlín, pokiaľ sa v priebehu činnosti mandatára zistilo, že niektorá z rastlín je napadnutá škodcom a existuje predpoklad, že pokus o jej záchranu môže byť úspešný. Povinnosť poskytnúť peňažný preddavok sa týka mandanta za predpokladu, že mandatár ho o to požiada pre účel splnenia svojho záväzku podľa čl. I bod 1 tejto zmluvy a iba mechanické ošetrenie rastlín, by dôvodne nemalo predstavovať dostatočný prínos alebo očakávaný cieľ.

III.

Práva a povinnosti zmluvných strán

1. Mandatár je povinný postupovať pri plnení predmetu zmluvy s odbornou starostlivosťou a postupovať podľa pokynov mandanta a v súlade s jeho záujmami, ktoré mandatár pozná alebo pri vynaloženej odbornej starostlivosti musí poznať. Za odbornú starostlivosť sa pre účel tejto zmluvy považuje aj dodržiavanie pravidiel oblasti ochrany životného prostredia, najmä ochrana rastlín, vykonavanie dovolených aktivít počas vegetačného obdobia, aj vykonavanie dovolených aktivít počas obdobia vegetačného pokoja rastlín.
2. Mandatár je povinný oznámiť mandantovi všetky okolnosti, ktoré zistil pri zariaďovaní záležitosti a ktoré môžu mať vplyv na zmenu pokynov mandanta. Od pokynov mandanta sa môže mandatár odchýliť, len ak je to naliehavo nevyhnutné v záujme mandanta a mandatár nemôže včas dostať jeho súhlas.
3. Mandatár je povinný splniť svoj záväzok osobne alebo prostredníctvom odborne spôsobilej osoby, ktorú sám vyberie. Za odborne spôsobilú osobu sa pre účel tejto zmluvy rozumie aj taká osoba, ktorá má pracovnoprávny alebo obchodnoprávny vzťah s mandatárom, pričom jej odborná spôsobilosť je daná primeraným najmenej stredoškolským vzdelaním v odbore záhradníctvo, ošetrovanie rastlín alebo inom príbuznom odbore.
4. Mandatár zodpovedá za škodu na veciach prevzatých od mandanta na splnenie svojho záväzku z tejto zmluvy.
5. V záujme riadneho splnenia predmetu tejto zmluvy sa mandant zaväzuje poskytnúť mandatárovi potrebnú pomoc a súčinnosť, pokiaľ bude o to mandatárom požiadaný.

**IV.**

Osobitné ustanovenia

Pre účely uzatvorenie tejto zmluvy a účely následnej fakturácie za poskytnutie plnenia, s poukazom na ochranu osobných údajov v zmysle osobitného zákona, mandant týmto dáva mandatárovi tento súhlas na spracovanie jeho údajov v zmysle zákona č. 18/2018 Z.z. o ochrane osobných údajov v platnom znení.

**V.**

Záverečné ustanovenia

1. Zmluva nadobúda platnosť a účinnosť dňom jej podpísania zmluvnými stranami.

2. Všetky zmeny, dodatky a prílohy k tejto zmluve sú platné výlučne v písomnej forme a v znení odsúhlasenom a potvrdenom oboma zmluvnými stranami.

3. Ak niektoré z ustanovení tejto zmluvy je alebo sa stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.

4. Právne vzťahy neupravné touto zmluvou podiehajú právnemu poriadku Slovenkej republiky.

5. Zmluva bola vypracovaná v dvoch rovnopisoch s platnosťou originálu, z ktorých každý z účastníkov prevezme jeden rovnopis.

6. Zmluvné strany vyhlasujú, že ustanoveniam zmluvy zhodne porozumeli čo do obsahu i rozsahu, tieto vyjadrujú ich slobodnú a vážnu vôľu, čo potvrdzujú svojimi vlastnoručnými podpismi na tejto zmluve.

V Spišskej Teplici , ..............................

|  |  |
| --- | --- |
| .............................................................Ivan Štefunkomandant | .............................................................Obecné služby Spišská Teplica s.r.o.Ing. Radoslav Šeliga - konateľmandatár |